VENDIM

Nr.1091, datë 24.12.2020
PËR DISA SHTESA DHE NDRYSHIME NË VENDIMIN NR.220, DATË 12.3.2020, TË KËSHILLIT TË MINISTRAVE, “PËR PËRCAKTIMIN E KATEGORISË SË TATIMPAGUESVE DHE TË KRITEREVE TË PËRDORIMIT TË PROCEDURËS SË THJESHTËZUAR TË FISKALIZIMIT”

Në mbështetje të nenit 100 të Kushtetutës, të neneve 22, pika 1, dhe 27, pika 1, të ligjit nr.87/2019, “Për faturën dhe sistemin e monitorimit të qarkullimit”, me propozimin e ministrit të Financave dhe Ekonomisë, Këshilli i Ministrave


VENDOSI:

Në vendimin nr.220, datë 12.3.2020, të Këshillit të Ministrave, bëhen këto shtesa dhe ndryshime:
1. Në pikën 1 bëhen këto shtesa dhe ndryshime:
a) Në fjalinë e parë, pas fjalëve “... nëse përmbushin ...” shtohet fjala “... njëkohësisht ...”;
b) Shkronja “b” ndryshohet, si më poshtë vijon:

“b) Kanë përgjegjësi tatimore të tatimit të thjeshtuar mbi fitimin për biznesin e vogël;”;
c) Pas shkronjës “c” shtohet shkronja “d”, me këtë përmbajtje:

“d) Kanë statusin ligjor “Person fizik” dhe kategorinë e punësimit “I vetëpunësuar i vetëm.”.
2. Në pikën 2 bëhen këto shtesa dhe ndryshime:

a) Në fjalinë e parë, pas fjalëve “... nëse përmbushin ...” shtohet fjala “... njëkohësisht ...”;
b) Shkronja “a” ndryshohet, si më poshtë vijon:

“a) Kanë përgjegjësi tatimore të tatimit të thjeshtuar mbi fitimin për biznesin e vogël;”;
c) Pas shkronjës “b” shtohet shkronja “c”, me këtë përmbajtje:

“c) Kanë statusin ligjor “Person fizik” dhe kategorinë e punësimit “I vetëpunësuar i vetëm.”.

3. Pas pikës 2 shtohen pikat 2.1 dhe 2.2, me këtë përmbajtje:
“2.1. Tatimpaguesit që kryejnë transaksione pa para në dorë me organet publike mund të lëshojnë dhe fiskalizojnë fatura elektronike për këto transaksione nëpërmjet platformës qendrore të faturave, deri në datën 30 qershor 2021.
2.2. Organet publike qendrore dhe vendore mund të lëshojnë fatura dhe fatura elektronike dhe të kryejnë procedurën e fiskalizimit për transaksionet që kryejnë, përmes përdorimit të platformës qendrore të faturave.”.

Ky vendim hyn në fuqi pas botimit në Fletoren Zyrtare.
ZËVENDËSKRYEMINISTËR
Erion Braçe

